Kõige kindlam olla äikesega autos sõita, sest välguga pihta saades jookseb elekter mööda autoplekki kummidesse ja siis maasse.  Kui me pühapäeval Valgas käisime, siis Tartu piirist välja saades tuli tohutu vihmavaling ja äike.  Aga autos on vihmaga ju nii, et välku näed, aga mürinat ei kuule.  Selline vihmamuusikaga tummfilm.  Küll on hea, et jäime väljasõiduga nii pooltunnikese hilja peale ja vihma pärast pidime  mingi aeg aeglaselt sõitma, sest Kuigatsi ristist Valga poole oli vahetult enne meid tromb metsa murdnud. Otse tee peale. Mitme kilomeetri ulatuses.  Õhus oli veel kuuseokkalõhna.  Õnneks oli kaks tuletõrjemasinat ja kaks kahemehebrigaadi juba puid lõikamas ja tee üks pool vaba.  (võibolla saan pilte hiljem lisada.)